Egon Franke

Egon Johann Franke (23. lokakuuta 1935 – 30. maaliskuuta 2022) oli puolalainen miekkailija ja olympiavoittaja. Hänen aseenaan oli floretti.

Franke sijoittui Rooman 1960 olympialaisten florettimiekkailun joukkuekilpailussa viidenneksi. Tokion 1964 olympialaisissa hän voitti henkilökohtaisessa kilpailussa kultaa ja joukkuekilpailussa hopeaa. Méxicon 1968 olympialaisissa hän sai joukkuekilpailussa pronssia.

Maailmanmestaruuskilpailuissa Franke sai henkilökohtaisen kilpailun pronssia 1963 ja lisäksi useita joukkuemitaleja.

Saavutukset

 Olympiakultaa floretin henkilökohtaisessa kilpailussa 1964
 Olympiahopeaa floretin joukkuekilpailussa 1964
 Olympiapronssia floretin joukkuekilpailussa 1968
 MM-pronssia floretin henkilökohtaisessa kilpailussa 1963

Lähteet

 
 
 
 sports123.com: miekkailun arvokisatilastoja

Viitteet 

Puolalaiset miekkailijat
Puolalaiset olympiavoittajat
Vuonna 1935 syntyneet
Vuonna 2022 kuolleet